



ДОГОВОР
№АД-12-02-348/01.03.2018г.


	Днес, 01.03.2018г. в гр. Силистра, между:

1. „МБАЛ-Силистра”АД, с адрес: гр. Силистра, ул. “П.Мутафчиев” № 80, тел.: 086 /818 446, факс: 086 / 818 917, БУЛСТАТ 118501906, представлявано от Д-р Даниела Димитрова Костадинова, наричано по-долу за краткост “ВЪЗЛОЖИТЕЛ” от една страна 

И

	2. „Еврохим Груп” ООД, с адрес на управление и представителство: гр. Габрово ул. «Йосиф Соколски» №47, тел: 0898532885, ЕИК/Булстат: 107564054; BG:107564054, представлявано от Иван Косев, от друга страна, наричан за краткост по-долу “ИЗПЪЛНИТЕЛ”, на основание  чл. 194 от Закона за обществените поръчки и чл. 97 от Правилника за прилагана на Закона за обществените поръчки и във връзка с утвърден протокол №257/13.02.2018г. от работата на комисията за класиране на офертите и определяне на изпълнител на обществена поръчка с предмет: „Пране на болнични текстилни материали; работно облекло, операционно бельо и болнично бельо при „МБАЛ-Силистра” АД се сключи настоящият договор за следното: 

І. ПРЕДМЕТ,  ЦЕНА, РАЗПЛАЩАНЕ

	Чл. 1 /1/ Възложителят възлага, а Изпълнителят приема да извършва всички необходими дейности: изпиране, химиотермодезинфекция с препарати на ензимна и кислородна основа; отстраняване на трайно фиксирани замърсявания от биологичен и небиологичен произход; термодезинфекция на немедицинско облекло; изпиране, химиотермодезинфекция и гладене на хирургично и болнично бельо;  сортиране по отделения и опаковане в пликове, по отделения и артикули по начин,запазващ хигиенните качества, без рискове за увреждане и контаминиране, с транспорт на изпълнителя от и до лечебното заведение при спазване на специалните за това особени изисквания на закона.
	/2/ Изпълнението на договора, ще бъде реализирано от служители на Изпълнителя.
	Чл. 2 /1/ Общата прогнозна стойност по договора с ДДС възлиза за прогнозно количество 53000 кг. В лева - без ДДС 66 250;  с ДДС 79 500 лева; без ДДС за кг. -1,25 лева -  цена с ДДС за кг – 1,50 лева, съгласно ценова оферта на участника и неразделна част от настоящият договор. Плащането ще се извършва на база действително извършени работи от изпълнителя, калкулирани по цена посочена в  ценовата оферта и прилагане към фактурата на опис/спецификация..
    Цените са фиксирани и не подлежат на промяна за срока на действие на договора.
	/2/ Възложителят заплаща договорената по ал. 1 цена на договора по следния начин: по банков път, с превод по банкова сметка на Изпълнителя, след предоставяне на оригинална фактура в срок съгласно оферта на участника.
	

ІІ. ПРАВА И ЗАДЪЛЖЕНИЯ НА ИЗПЪЛНИТЕЛЯ
	
	Чл. 3  /1/ Изпълнителят се задължава:
- да извършва посочената в чл. 1, ал. 1  от настоящия договор дейност, така че тя да отговаря на изискванията за качество и съответните с нормативни и административни изисквания.
- да предостави за безвъзмездно ползване за срока на договора постелъчен инвентар с добър външен вид – без скъсано, зацапано, протрито, захабено, да няма разкъсани краища, включващ  (долен чаршаф, плик и калъфка) – 930 комплекта;
- участникът представя за безвъзмездно ползване за срока на договора операционно бельо от памучен плат с цвят – син и/или зелен както следва:

	Вид с приблизителни размери
	Брой

	Чаршаф с разрез 240/140
	275

	Чаршаф без разрез 240/140  
	125

	Чаршаф без разрез 120/90 
	400

	Чаршаф с  разрез 120/90 
	265

	Чаршаф без разрез 90/80 
	230

	Чаршаф с  разрез 90/80 
	90

	Операционни престилки - размери:
	 Брой:

	48
	80

	58
	180

	62
	50



	/2/ Изпълнителя се задължава при подписването на договора за обществената поръчка да представя актуални документи, удостоверяващи декларираните обстоятелства по чл. 54 от ЗОП. Документите се представят и за подизпълнителите и третите лица, ако има такива. При ползване на подизпълнителите, посочени в офертата в срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 ЗОП.
          /3/ Да осигурява достъп на представители на възложителят при претегляне . 
        	Чл. 4 При установяване на недостатъци по изпълнението предмета на договора, отговорността  пред контролните органи на РЗИ се носи изцяло от Изпълнителя.
	Чл. 5 Изпълнителят има право да получи уговорената в настоящия договор сума в посочените срокове и условия.
	

ІІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ

	Чл. 6 Възложителят има право да осъществява контрол върху изпълнението, относно качество, количество, стадий на изпълнение и други във всеки момент от изпълнението на договора, без това да пречи на самостоятелността на Изпълнителя.
	Чл. 7 Възложителят се задължава да заплаща уговорената сума в сроковете, размера и начина съгласно чл. 2 от настоящия договор.
	Чл. 8 /1/ При установяване на недостатъци по извършване на работата, Възложителят установява това с констативен протокол при спазване процедурата по чл.12, /1/, Изпълнителят е длъжен да поправи изпълнението за своя сметка.
	/2/ Възложителят има право да изисква по всяко време вземане на материал за микробиологично изследване за своя сметка. 
	


ІV. НЕУСТОЙКИ

	Чл. 9  При забава на Възложителя при заплащане на дължимото по настоящия договор възнаграждение, той не дължи неустойка за времето в което е в забава.
	Чл. 10 /1/ При забава на Изпълнителя, при изпълнение на предмета на договора, той дължи неустойка в размер на 0.3% върху стойността на неизпълненото, но не повече от 10% от общата стойност н адоговора.
	

ХІV. СПОРОВЕ

	Чл.11 /1/ Възникналите през времетраенето на договора спорове и разногласия между страните се решават чрез преговори между тях. Постигнатите договорености се оформят в писмена форма и се превръщат в неразделна част от договора.
	/2/ В случай на не постигане на договореност по предходния член, всички спорове, породени от този договор или отнасящи се до него, включително споровете, породени от или отнасящи се до негово тълкуване, недействителност, неизпълнение или прекратяване ще бъдат разрешавани според българските материални и процесуални закони от компетентния съд по реда на ГПК.



ХV. СЪОБЩЕНИЯ

	Чл.12 /1/ Всички съобщения между страните, свързани с изпълнението на този договор са валидни, ако са направени в писмена форма, подписани от упълномощените представители на Изпълнителя и Възложителя.
	/2/ За дата на съобщението се смята:
дата на предаването – при ръчно предаване на съобщението
датата на пощенското клеймо на обратната разписка – при изпращане по пощата;
	/3/ За валидни адреси за приемане на съобщения, свързани с настоящия договор се смятат:

ВЪЗЛОЖИТЕЛ:                                                  ИЗПЪЛНИТЕЛ:
“МБАЛ – Силистра”АД ;                                    “Еврохим Груп”  ООД;
 ул.”Петър Мутафчиев “№80;                              ул. “Йосиф Соколски” №47 гр. Габрово;
„ДСК” ЕАД гр. Силистра;                                    „Уникредит Булбанк”;
IBAN – BG34STSA93000000582642;                  IBAN – BG704UNCR70001520418326;
BIC /SWIFT/ - STSABGSF.                                   BIC /SWIFT/ - UNCRBGSF;
						
						
	/4/ При промяна на адреса, съответната страна е длъжна да уведоми другата в тридневен срок за промяната.

ХVІ. ДРУГИ УСЛОВИЯ

	Чл.13 /1/ Нито една от страните няма право да прехвърля правата и задълженията, произтичащи от този договор.
	/2/ За неуредени въпроси в настоящия договор се прилага действащото българско законодателство.


V. ОБЩИ УСЛОВИЯ. ПРЕКРАТЯВАНЕ

	Чл. 14 /1/ Възложителят има право да се откаже от договора във всеки един момент по време на изпълнението му, с едномесечно предизвестие, стига да има основателна причина за това, а именно: най-малко трикратно установени системи на недостатъци от един и същи вид, установени от тричленна комисия в присъствието на надлежно писмено упълномощен представител на Изпълнителя и ако заплати на Изпълнителя цената в размер на изработената част от договора.
	/2/ Изпълнителят има право да прекрати с двумесечно писмено предизвестие договора.
	/3/ Възложителят може да прекрати с есномесечно писмено предизвестие договора, в случай, когато възникнат за него благоприятни обстоятелства за изпълнение на поръчката със собствени средства или бъде оборудван с нови машини и съоръжения.
	


VІ. ЗАКЛЮЧИТЕЛНИ РАЗПОРЕДБИ

Чл. 15 Договорът влиза в сила от датата на неговото подписване  и е със срок – 12 / дванадесет месеца или до  достигане на посочените прогнозни количества, но не повече от три  месеца след датата на неговото изтичане.
Чл.16. Настоящият договор може да се изменя или допълва с писмено споразумение между страните само в случаите на чл. 116 от Закона за обществените поръчки.



	Настоящия договор се състави и подписа в три еднообразни екземпляра, два за Възложителя и един за Изпълнителя.




ВЪЗЛОЖИТЕЛ:....................			     ИЗПЪЛНИТЕЛ: ...............
Изпълнителен директор:		                                    Управител:
 /Д-р Д. Костадинова/			                          /Иван Косев/


ГЛ.СЧЕТОВОДИТЕЛ:................
/ В. Стефанова/



Съгласували:
ВБ – юрист;
ИГ – зам. д-р ик. дейности;
ГГ – ик. ОП.






